নিউ ইয়র্কের হোয়াইট প্লেনস হাসপাতালের থোরাসিক সার্জারির প্রধান টড ওয়েইজার এবং জর্জিয়া ক্যানসার সেন্টারের থোরাসিক সার্জন কারস্টেন স্ক্রোডার উভয়েই জোর দিয়ে বলেন যে, ফুসফুস ক্যানসারে আক্রান্ত রোগীদের অধিকাংশেরই প্রারম্ভিক পর্যায়ে উপসর্গ দেখা যায় না- কিন্তু এই সময়ে চিকিৎসা খুব কার্যকর হতে পারে। এ কারণে যারা এ রোগের উচ্চ ঝুঁকিতে আছে তাদের বয়স ৫৫ হলেই প্রতিবছর বুকের সিটি স্ক্যান করানো উচিত। তারা বলেন যে, ফুসফুস ক্যানসার নির্ণয়ের জন্য বুকের এক্স-রে কার্যকর নয়। ডা. স্ক্রোডার বলেন, ‘টিউমারের সাইজ ম্যাটার করে। যদি আমরা টিউমার ছোট থাকা অবস্থায় শনাক্ত ও চিকিৎসা করতে পারি তাহলে সার্ভাইভাল রেট উল্লেখযোগ্যভাবে বৃদ্ধি পাবে।’